Ɣas akka, taɣuri n yidlisen ur tettmettat ara. Acimi? Acku adlis yettawes-aɣ ad neswingem mi nella di tussaft, d netta i d as afar i ugezdef. Adlis d amdakul n umdan, urǧin i as-yessuter kra, urǧin i t-yesnuɣni anagar tamussni i as-d-yettawi ɣef yimedyazen, d yimenggalen, d yimassanen…d netta i d taktut n talsa. Deg yidlisen i nezmerad d-nagem timɛayin n ddunit. Kra n wayen neẓra neɣ nessen deg-s i yella. Yis-s i nettaga aswingem d umahil aggag. Di tumert neɣ deg uɣilif, adlis yezga ɣer yidis nneɣ, yerna yessinig-aɣ mebla idrimen ɣer yiɣiren urǧin nwala, nrezzu ɣer-sen mebla ma nga asurif.